საჯარო ლექცია „კოსმოლოგია, გეოგრაფია, ტოპოგრაფია: ანტიკურობიდან VI საუკუნის ბიზანტიამდე“
2018-06-26 19:00 (Asia/Dubai)
26 და 27 ივნისს, სამშაბათს და ოთხშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ლუვენის კათოლიკური უნივერსიტეტის (UCLouvain) პროფესორის, ვერონიკ სომერსის საჯარო ლექცია თემაზე: „კოსმოლოგია, გეოგრაფია, ტოპოგრაფია: ანტიკურობიდან VI საუკუნის ბიზანტიამდე“.
ბერძნული წარმოდგენები კომპოზიციის, ორგანიზაციის, ფორმისა და სამყაროს შექმნის შესახებ მუდმივად ვითარდებოდა ანტიკურ პერიოდში და გაგრძელდა ბიზანტიურ ხანაში. მომხსენებელი მიმოიხილავს სამყაროს წარმოშობის შესახებ ბერძნული კონცეფციების ისტორიულ სინთეზებს და მათთან დაკავშირებულ საკითხებს.
დრო: 26-27 ივნისი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/50, ილიას სახელმწიფო უნივერსიტეტი
დასწრება თავისუფალია.
დამატებითი შეკითხვებით მიმართეთ:
ილიას სახელმწიფო უნივერსიტეტის საგარეო ურთიერთობების სამსახურს
ელფოსტა: erasmusplus@iliauni.edu.ge
ტელ.: (995 322) 220009 – 367 (Ext)

რატი ამაღლობელის საჯარო ლექცია „ივანე წიკლაურის ერთი ლექსის – „რამ დამაბერა“ – ისტორია“
2018-06-26 19:00
26 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში რატი ამაღლობელი წაიკითხავს საჯარო ლექციას „ივანე წიკლაურის ერთი ლექსის – „რამ დამაბერა“ – ისტორია“.
დრო: 26 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ანსამბლ „ძველი მთიების" კონცერტი
2018-06-28 19:00
28 ივნისს, 19.00-ზე, ილიას სახელმწიფო უნივერსიტეტის B 201 აუდიტორიაში ილიაუნის მუსიკის ცენტრის ინიციატივით გაიმართება ცნობილი ფოლკლორული ანსამბლის, „ძველი მთიების” კონცერტი, რომელიც ეძღვნება ცნობილი ქართველი ეთნომუსიკოლოგისა და „მთიების“ ხელმძღვანელის, ედიშერ გარაყანიძის ხსოვნას.
დრო: 28 ივნისი, 19:00 საათი
ადგილმდებარეობა: B 201 აუდიტორია (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროექტის „ქართული ნაციონალური იდენტობა და „მეხსიერების ადგილები“: წარსულის კონსტრუირების დომინანტური და ალტერნატიული პერსპექტივები“ საანგარიში შეხვედრა
2018-06-29 17:00
29 ივნისს, 17:00 საათზე, ილიას სახელმწიფო უნივერსიტეტის F303 აუდიტორიაში გაიმართება შოთა რუსთაველის ეროვნული სამეცნიერო ფონდის ფუნდამენტური კვლევების გრანტის პროექტის „ქართული ნაციონალური იდენტობა და „მეხსიერების ადგილები“: წარსულის კონსტრუირების დომინანტური და ალტერნატიული პერსპექტივები“ I საანგარიშო პერიოდის შემაჯამებელი სამუშაო შეხვედრა.
შეხვედრის თემა: „პროექტის საკვლევი საკითხები, თეორიული მიდგომები და ლიტერატურის მიმოხილვა“
წამყვანი ორგანიზაცია – ილიას სახელმწიფო უნივერსიტეტი
თანამონაწილე ორგანიზაცია – ივ. ჯავახიშვილის სახელობის თბილისის სახელმწიფო უნივერსიტეტი
შეხვედრის დეტალური პროგრამა იხილეთ აქ.
დრო: 29 ივნისი, 17:00 საათი
ადგილმდებარეობა: F303 აუდიტორია (ქ. ჩოლოყაშვილი 3/5), ილიას სახელმწიფო უნივერსიტეტი
დასწრება თავისუფალია.

საზაფხულო სკოლა Peace and Security in the South Caucasus
2018-07-02 10:00
2 ივლისიდან 2 აგვისტომდე, 10:00 საათზე, ილიას სახელმწიფო უნივერსიტეტის A203 აუდიტორიაში ორგანიზაცია American Councils-თან თანამშრომლობით გაიმართება საზაფხულო სკოლა Peace and Security in the South Caucasus. მასში მონაწილეობას მიიღებენ ამერიკელი სტუდენტები.
სტუდენტები მოისმენენ ორ ოთხკვირიან კურსს თემებზე: „გეოპოლიტიკა, კონფლიქტი და განვითარება სამხრეთ კავკასიაში“ და „საზოგადოება და ენა სამხრეთ კავკასიაში“. კურსებს გაუძღვებიან პროფესორები: გია ნოდია, დავით დარჩიაშვილი, დიმიტრი ჯაფარიძე, ტიმოთი ბლაუველტი, ქეთი გურჩიანი, ნინო ჯავახიშვილი, თომას უირი.
სკოლა გახსნილია ქართველი სტუდენტებისთვისაც. მათთვის ეს იქნება კარგი საშუალება არა მარტო მიიღონ დამატებითი ინფორმაცია შესაბამის საკითხებზე, არამედ გაიუმჯობესონ ინგლისური ენის ცოდნის დონე და გაიცნონ ამერიკელი თანატოლები.
სკოლის კურსდამთავრებულებს გადაეცემათ სერტიფიკატები.
დაინტერესების შემთხვევაში გთხოვთ, დაუკავშირდეთ პროფ. გია ნოდიას (ghian@iliauni.edu.ge) და ნინო ლემონჯავას (jilda.lemonjava@iliauni.edu.ge).
სამუშაო ენა: ინგლისური
დრო: 2 ივლისი-2 აგვისტო, 10:00-15:30 საათი
ადგილმდებარეობა: A203 აუდიტორია (ი. ჭავჭავაძის N 32), ილიას სახელმწიფო უნივერსიტეტი

ჯანა ჯავახიშვილის ვორკშოპი: „ტოტალიტარული რეპრესიები – ტრავმის კვალი დღევანდელ საქართველოში“
2018-07-03 19:00
3 ივლისს, 19:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტის პროფესორი, ფსიქოლოგი ჯანა ჯავახიშვილი ჩაატარებს ვორკშოპს თემაზე: „ტოტალიტარული რეპრესიები – ტრავმის კვალი დღევანდელ საქართველოში“.
მომხსენებელი ისაუბრებს კვლევის შედეგებზე, რომლის ფარგლებშიც ფსიქოტრავმატოლოგიის პერსპექტივიდან შეისწავლა საბჭოთა ტოტალიტარული წარსულის გავლენა რეპრესირებული ოჯახების შემდგომი თაობების ცხოვრებაზე და თანამედროვე საქართველოს სოციო-პოლიტიკურ დინამიკაზე; გააანალიზებს საქართველოს დღევანდელი სოციოპოლიტიკური ცხოვრებიდან კონკრეტულ „უცნაურ“ შემთხვევებს.
დრო: 3 ივლისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

პროფესორ ქეთევან ჭანტურიას საჯარო ლექცია „აუტიზმისა და ანორექსიის საერთო მახასიათებლები და მკურნალობის სტრატეგია“
2018-07-05 17:00
5 ივლისს, 17.00 საათზე, ილიას სახელმწიფო უნივერსიტეტის G106 აუდიტორიაში გაიმართება ლონდონის მოდსლის ინსტიტუტის კვებითი აშლილობების სამსახურის წამყვანი ფსიქოლოგის, ილიას უნივერსიტეტის კლინიკური ფსიქოლოგიის პროფესორის, ქეთევან ჭანტურიას საჯარო ლექცია თემაზე: „აუტიზმისა და ანორექსიის საერთო მახასიათებლები და მკურნალობის სტრატეგია“.
დრო: 5 ივლისი, 17:00 საათი
ადგილმდებარეობა: G106 აუდიტორია (გიორგი წერეთლის ქ. №1), ილიას სახელმწიფო უნივერსიტეტი
დასწრება თავისუფალია.

საქართველოში ბიოდიზელის პირველი საწარმოს გახსნა
2018-07-06 12:00
6 ივლისს, 12:00 საათზე, გაიმართება საქართველოში ბიოდიზელის პირველი საწარმოს გახსნის ცერემონია. კომპანია „ბიოდიზელი ჯორჯია“ ნავთობკომპანია „ფრეგოსთან“ ერთად იწყებს ბიოდიზელის წარმოებას და მის რეალიზაციას.
ღონისძიებას გახსნის შპს „ბიოდიზელ ჯორჯიას“ დირექტორი მურან პატარაია. ილიას სახელმწიფო უნივერსიტეტის განახლებადი ენერგიების დარგის წამყვანი მკვლევარი კახა ქარჩხაძე გააკეთებს პრეზენტაციას ბიოსაწვავის განვითარებაზე საქართველოში. ღონისძიებაში მონაწილეობას მიიღებს ავსტრიელი პროფესორი, ქიმიის მეცნიერებათა დოქტორი, ბიოდიზელის სინთეზის ტექნოლოგიების ექსპერტი, მარტინ მითელბახი (Martin Mittelbach). გახსნას დაესწრებიან საკანონმდებლო და აღმასრულებელი ხელისუფლების, ბიზნესსექტორის საერთაშორისო და ადგილობრივი ორგანიზაციების წარმომადგენლები.
2015-2016 წლებში ილიას სახელმწიფო უნივერსიტეტში წარმატებით განხორციელდა აშშ საელჩოს მიერ დაფინანსებული პროექტი „ბიოსაწვავის განვითარება საქართველოში – პროექტი ეკობუსი“ (”Promotion of Biofuel in Georgia – Project EcoBus”). ამ პროექტის შედეგად პირველად საქართველოში სწორედ ილიაუნიში დაინერგა ინოვაციური ტექნოლოგია და დაიწყო ტერნატიული, განახლებადი და ეკო-მეგობრული საწვავი ბიოდიზელის დამზადება. ასევე პირველად საქართველოში უნივერსიტეტის მანქანებმა დაიწყეს მუშაობა არა ნავთობპროდუქტზე, არამედ ბიოსაწვავზე.
ილიაუნის პროექტმა ცხადად დაანახვა როგორც კერძო ბიზნესს, ისე სახელმწიფოს, რომ ქვეყანას აქვს შესაძლებლობა, აწარმოოს საკუთარი, ალტერნატიული, ეკო-მეგობრული საწვავი, შეამციროს იმპორტირებულ ნავთობპროდუქტებზე დამოკიდებულება, განახორციელოს ენერგიის წყაროების დივერსიფიკაცია, გააუმჯობესოს ქვეყნის ეკოლოგიური მდგომარეობა და მიაღწიოს ენერგოდამოუკიდებლობას.
2017 წლის აგვისტოში უნივერსიტეტს დაუკავშირდა საქართველოს ერთ-ერთი წამყვანი ნავთობპროდუქტების იმპორტიორი და დისტრიბუტორი კომპანია „ფრეგო“, რომელსაც ილიაუნის განახლებადი ენერგიების დარგის წამყვანმა მკვლევარმა, კახა ქარჩხაძემ სამეცნიერო კონსულტაციები გაუწია ბიოდიზელის წარმოების კომერციული მასშტაბებით წარმოებისათვის, რაც გულისხმობდა ბიოდიზელის საწარმოს აშენებას, ტექნოლოგიური ხაზის გამართვას და ბიოდიზელის კომერციული წარმოების დაწყებას საქართველოში.
უნივერსიტეტის და ბიზნესის თანამშრომლობა წარმატებული აღმოჩნდა და ერთ წელიწადში დასრულდა პირველი ბიოდიზელის საწარმო.
საქართველოს დიდ ქალაქებში, განსაკუთრებით კი თბილისში, ატმოსფერული ჰაერი ძალიან დაბინძურებულია. კვლევების მიხედვით, ატმოსფეროში მავნე გამონაბოლქვის უდიდესი წილი მოდის ტრანსპორტზე, დიზელის საწვავზე. პრობლების გადაჭრის ერთ-ერთი საშუალებაა ალტერნატიული, განახლებადი, ეკო-მეგობრული, კარბონ-ნეიტრალური საწვავის, ბიოდიზელის გამოყენება, რომელსაც წარმატებით შეუძლია ჩაანაცვლოს ნავთობდიზელი მისი გამოყენების ნებისმიერ სფეროში. ამასთან შესანიშნავი საშუალებაა ურბანული გარემოს ეკოლოგიური მდგომარეობის გასაუმჯობესებლად.
ბიოდიზელის დამზადებისათვის საჭირო ერთ-ერთი ძირითადი კომპონენტია მეორადი გამოყენების საკვები ზეთი, რაც ასევე შეამცირებს მეორადი ნარჩენის გამოყენების მავნე პრაქტიკას, სწორედ ამ ორი მნიშვნელოვანი პრობლემის გადასაჭრელად ამოქმედდა ბიოდიზელის საწარმო.
დრო: 6 ივლისი, 12:00 საათი
ადგილმდებარეობა: თბილისი, ქინძმარაულის ქ. N15

შუა საუკუნეების კვლევების მაგისტრანტთა სამეცნიერო კონფერენცია
2018-07-06 14:00
6-7 ივლისს ილიას სახელმწიფო უნივერსიტეტში ჩატარდება შუა საუკუნეების კვლევების მაგისტრანტთა სამეცნიერო კონფერენცია. კონფერენციის ძირითადი სხდომა გაიმართება 6 ივლისს, 14:00 საათზე, ილიას სახელმწიფო უნივერსიტეტის E 207 აუდიტორიაში, შემაჯამებელი სხდომა ჩატარდება ილიაუნის ყაზბეგის ბაზაზე 7 ივლისს, 15 საათზე.
კონფერენციის დღის წესრიგი:

გიორგი მენაფირე – წმ. ნინოს და გრიგოლგანმანათლებლის შესახებ არსებული განსხვავებული ნარატივები და მათი ინტერპრეტაციები ქართულ ისტორიოგრაფიაში
დავით ჩიქოვანი – წესი იოვანეს მცნებისა V საუკუნის ქართლის ეკლესიაში
ნიკა ხოფერია – ლაზიკის ომი: ლანდშაფტი, სივრცე, რესურსები
თინათინ ნერგაძე – ქალთა ცხოვრების რეპრეზენტაცია შუა საუკუნეების საქართველოში (IV-XI სს.)
ნიკოლოზ შონია – მიწისძვრები შუა საუკუნეებში და 1088 წლის მიწისძვრა საქართველოში
ნინო ბლიაძე – ნაქარგობა შუა საუკუნეების საქართველოში
ინდირა კოჩალიძე – გიორგი ბრწყინვალის პიროვნება
ზურაბ წურწუმია – სახელმწიფოს გაგება დავითის ისტორიკოსთან
კონსტანტინე ბარამია – ქართული სამონასტრო კვების საკითხები XI-XIII საუკუნეებში
ნატო ნანიაშვილი – უცხოსთან შეხვედრა, ანუ მონღოლების გამოჩენა საქართველოში
გიორგი მეჭურჭლიშვილი – ეთნონიმ „ქართველის“ მნიშვნელობა გვიანი შუა საუკუნეების საქართველოში

დრო: 6 ივლისი, 14:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

სტუდენტური კონფერენცია: პლაგიატი და მისი გამოვლენის 10 შემთხვევა აკადემიურ ნაშრომში
2018-07-09 12:00
9 ივლისს, ორშაბათს, 12:00 საათზე, ილიას სახელმწიფო უნივერსიტეტის ბიზნესის სკოლასთან არსებული აკადემიური წერის ცენტრი ატარებს პირველ სტუდენტურ კონფერენციას თემაზე: პლაგიატი და მისი გამოვლენის 10 შემთხვევა აკადემიურ ნაშრომში.
კონფერენციაში მონაწილეობას მიიღებს საუნივერსიტეტო კურსის – აკადემიური მუშაობის ტექნიკების – 25 სტუდენტი. სტუდენტთა მოხსენებებს მოისმენს და სამ საუკეთესოს გამოავლენს კონფერენციის დამსწრე აუდიტორია. სამ გამარჯვებულს გადაეცემა ლიგამუსის ვაუჩერები, კონფერენციის ყველა მონაწილეს კი – შესაბამისი სერტიფიკატი და საჩუქრები.
მოხსენებების შემდეგ გაიმართება დისკუსია. თითოეული მოხსენების ხანგრძლივობა იქნება 10-15 წუთი, ხოლო დისკუსიას დაეთმობა 5-10 წუთი.
დრო: 9 ივლისი, 12:00 საათი
ადგილმდებარეობა: S 507 აუდიტორია (გიორგი წერეთლის ქ. N3), ილიას სახელმწიფო უნივერსიტეტი
დასწრება თავისუფალია.

რატი ამაღლობელის ლექსების კითხვა
2018-07-10 19:00
10 ივლისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში პოეტი რატი ამაღლობელი წაიკითხავს საკუთარ ლექსებს.
დრო: 10 ივლისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

პასკალის პრემიის 2017 წლის ლაურეატების დაჯილდოება
2018-07-11 15:00
11 ივლისს, 15:00 საათზე, ილიას სახელმწიფო უნივერსიტეტის E207 აუდიტორიაში გაიმართება პასკალის პრემიის 2017 წლის გამარჯვებულთა დაჯილდოების ცერემონია.
პასკალის პრემიის 2017 წლის ლაურეატები არიან: გიორგი გვალია, ლაშა სუხიშვილი და ლევან მუმლაძე.

გიორგი გვალია – ილიას სახელმწიფო უნივერსიტეტის პოლიტიკისა და საერთაშორისო ურთიერთობების მიმართულების პროფესორი, მეცნიერებათა და ხელოვნების ფაკულტეტის დეკანი
სტატია: Vodka or Bourbon? Foreign Policy Preferences Toward Russia and the United States in Georgia
გამოქვეყნდა: 2017 წელს სამეცნიერო ჟურნალში Foreign Policy Analysis, N13, 2, 500-518
სტატია ვრცლად ხელმისაწვდომია ბმულზე: https://goo.gl/7JFuJu

ლაშა სუხიშვილი –ილიას სახელმწიფო უნივერსიტეტის დედამიწის შემსწავლელ მეცნიერებათა ინსტიტუტის მკვლევარი, გეოგრაფიის დეპარტამენტის უფროსი
სტატია: North Atlantic influence on Holocene flooding in the southern Greater Caucasus
გამოქვეყნდა: 2017 წელს სამეცნიერო ჟურნალში The Holocene, 28, 4: 609-620
სტატია ვრცლად ხელმისაწვდომია ბმულზე: https://goo.gl/7MyZ1s

ლევან მუმლაძე – ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტის ასისტენტ-პროფესორი
სტატია 1: Patterns of oribatid mite species diversity: testing the effects of elevation, area and sampling effort

გამოქვეყნდა: 2017 წელს სამეცნიერო ჟურნალში Experimental and Applied Acarology, 72: 245-262

სტატია ვრცლად ხელმისაწვდომია ბმულზე: https://goo.gl/RgMPwb
სტატია 2: Beyond elevation: testing the climatic variability hypothesis vs. Rapoport’s rule in vascular plant and snail species in the Caucasus
გამოქვეყნდა: 2017 წელს სამეცნიერო ჟურნალში Biological Journal of the Linnean Society, 121: 753-763
სტატია ვრცლად ხელმისაწვდომია ბმულზე: https://goo.gl/Cjj8TK

პასკალის პრემიის შესახებ
ახალგაზრდა მეცნიერთა კვლევის პროცესში ჩართულობის ხელშეწყობის მიზნით ილიას სახელმწიფო უნივერსიტეტის რექტორის, გიგა ზედანიას, ინიციატივით, 2014 წელს დაწესდა პასკალის პრემია – ფულადი ჯილდო, რომლის ოდენობა 3 000 ლარია.
პრემია გადაეცემა ილას სახელმწიფო უნივერსიტეტთან აფილირებულ ახალგაზრდა მეცნიერებს მნიშვნელოვანი საერთაშორისო პუბლიკაციისთვის, რომელსაც აქვს სტატიის სახე. ჯილდო ერთ კანდიდატზე გაიცემა წელიწადში მაქსიმუმ სამ სტატიაზე. პრემიის მიმღებთა რიცხვი შეზღუდული არ არის.
პასკალის პრემიის შესახებ დამატებით იხილეთ აქ.

დაჯილდოების დრო: 11 ივლისი, 15:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი

კანადელი პიანისტის კონცერტი ილიაუნიში
2018-07-18 19:00
18 ივლისს, 19.00-ზე, ილიას სახელმწიფო უნივერსიტეტის B201 აუდიტორიაში ილიაუნის მუსიკის ცენტრის ინიციატივით გაიმართება ახალგაზრდა კანადელი პიანისტის, რონი ბოისის კონცერტი.
რონი ბოისი წარმოშობით ტორონტოდანაა. ის არაერთი ადგილობრივი თუ საერთაშორისო კონკურსის მონაწილე და ლაურეატია, მათ შორის 2006 წლის ნიუ იორკის საფორტეპიანო კონკურსისა. პიანისტი აქტიურ საკონცერტო ცხოვრებას ეწევა. მისი განსაკუთრებული ინტერესის სფეროს სლავური კლასიკური მუსიკა წარმოადგენს.
დრო: 18 ივლისი, 19.00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის 2018 წლის ბაკალავრებისა და მაგისტრების გამოსაშვები ცერემონია
2018-07-21 20:00 - 22:30
21 ივლისს, 20:00 საათზე, გიწვევთ ილიას სახელმწიფო უნივერსიტეტის 2018 წლის კურსდამთავრებულების გამოსაშვებ ცერემონიაზე.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი გიგა ზედანია.
ტრადიციულად წელსაც ჩავატარეთ კონკურსი და გამარჯვებული კურსდამთავრებულები გამოსაშვებ ცერემონიაზე სიტყვით გამოვლენ.
ოფიციალური ნაწილი კურსდამთავრებულებისთვის ყველაზე დასამახსოვრებელი რიტუალით – ქუდების ცაში ასროლით დასრულდება.
ღონისძიებაზე დაუკრავენ არტისტები A. TABUKASHVILI და DIGITAL GROOVE AFFAIR.
ცერემონია ფეიერვერკით დასრულდება.
დრო: 21 ივლისი, შაბათი, 20:00 საათი
ადგილმდებარეობა: ლისის ტბა
გელით!

ედუარდო მენდოსა და ბარსელონა – „საოცრებათა ქალაქი“ – შეხვედრა „ლიგამუსში“
2018-07-26 19:00
26 ივლისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შედარებითი ლიტერატურის ინსტიტუტი გიწვევთ შეხვედრაზე: ედუარდო მენდოსა და ბარსელონა – „საოცრებათა ქალაქი“.
ესპანელი მწერლის რომანზე ისაუბრებენ მთარგმნელი ლანა კალანდია და ბელა წიფურია.
შეხვედრაზე გაიმართება ედუარდო მენდოსას „საოცრებათა ქალაქის“ ქართული თარგმანის პრეზენტაცია (გამომცემლობა „ინტელექტი“, 2018).
„საოცრებათა ქალაქი“ (1986) ცნობილი ესპანელი მწერლის, სერვანტესის პრემიის ლაურეატის (2016), ედუარდო მენდოსას გახმაურებული რომანია. წიგნში მოთხრობილია მე-19 საუკუნის დასასრულისა და მე-20 საუკუნის დასაწყისის ბარსელონის მშფოთვარე ცხოვრება. ქალაქის სოციალური და ეკონომიკური გარდაქმნის ფონზე მწერალი გვიამბობს პროვინციიდან დიდ ქალაქში ჩამოსული ბიჭის, ონოფრე ბოუვილას საოცარ თავგადასავალს. ანარქისტების დაქირავებული პროპაგანდისტიდან მსოფლიოში ყველაზე მდიდარ და გავლენიან ადამიანამდე მთავარი გმირის მიერ გასავლელი გზა ეპოქის უმნიშვნლოვანესი ისტორიული მოვლენების კონტექსტშია ნაჩვენები. ბარსელონაში ჩატარებულ ორ უნივერსალურ გამოფენას შორის მოქცეულია ონოფრე ბოუვილას ცხოვრებაც და ქალაქის ტრანსფორმაციაც – თუ როგორ იძენს ბარსელონა საკუთარ იდენტობასა და საერთაშორისო მნიშვნელობას. რომანს ფონად გასდევს კატალანურ-ესპანური დაპირისპირების ისტორიული მოტივებიც.
დრო: 26 ივლისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა ინტელის წარმომადგენლებთან
2018-08-16 10:30
გაინტერესებთ, რა ახალ საშუალებებს გთავაზობთ ტექნოლოგიები? შემოუერთდით კომპანია ინტელის წარმომადგენლებს 16 აგვისტოს, 10:30-12:00 საათზე, ილიას სახელმწიფო უნივერსიტეტის G106 აუდიტორიაში და გაიგეთ, თუ როგორია ტექინდუსტრიაში მუშაობა და რა გამოცდილების დაგროვება შეგიძლიათ. გაიგეთ კარიერის სხვადასხვა გზის შესახებ ტექნიკურ და არატექნიკურ სფეროებში, როგორებიცაა: ინჟინერია, დიზაინი, მარკეტინგი და მოდა. სტუმრები გაგიზიარებენ პრობლემების გადაჭრის გზებს ინოვაციებისა და ტექნოლოგიების სფეროში, ასევე როგორ შეცვალოთ მსოფლიო უკეთესობისკენ. ინტელის წარმომადგენლები ისაუბრებენ, რას ნიშნავს მსოფლიოში ერთ-ერთ მოწინავე ტექნოლოგიურ კომპანიაში მუშაობა და როგორ გაიარეს მათ გზა წარმატებამდე. შეხვედრის ბოლოს გაიმართება დისკუსია და კითხვა-პასუხის სესია.
დრო: 16 აგვისტო, 10:30-12:00 საათი
ადგილმდებარეობა: G106 აუდიტორია (გიორგი წერეთლის ქ. №1), ილიას სახელმწიფო უნივერსიტეტი
დასწრება თავისუფალია.

პროფესორ ვლადიმირ ბენკოს საჯარო ლექციათა სერია
2018-08-28 11:00
28, 29 და 30 აგვისტოს, 11: 00 საათზე, ილიას სახელმწიფო უნივერსიტეტის F303 აუდიტორიაში გაიმართება სლოვაკეთის მეცნიერებათა აკადემიის ლ. შტურის სახელობის ენათმეცნიერების ინსტიტუტის პროფესორის, ვლადიმირ ბენკოს საჯარო ლექციათა სერია შემდეგი თანმიმდევრობით:

28 აგვისტო – კორპუსული მეთოდოლოგიის გამოყენება ლექსიკოგრაფიული, მთარგმნელობითი და სხვა ტიპის კვლევების დროს;
29 აგვისტო – კორპუსის დიზაინისა და კორპუსების შედგენაზე ორიენტირებული კომპიუტერული უზრუნველყოფა;
30 აგვისტო – ონლაინკორპუსები და Aranea-ს ქართულენოვანი რესურსი.

პროფესორ ბენკოს საჯარო ლექციათა სერია ტარდება შოთა რუსთაველის ეროვნული სამეცნიერო ფონდის მიერ დაფინასებული ციფრული ჰუმანიტარიის სტრუქტურული სადოქტორო პროგრამის ფარგლებში.
დრო: 28, 29 და 30 აგვისტო, 11:00 საათი
ადგილმდებარეობა: F303 აუდიტორია (ქაქუცა ჩოლოყაშვილის გამზირი N3/5), ილიას სახელმწიფო უნივერსიტეტი
დასწრება თავისუფალია.

ქართველოლოგიის საერთაშორისო კონფერენცია „სამხრეთ კავკასიური ცარცის წრე 2“
2018-09-12 10:00
12-14 სექტემბერს ილიას სახელმწიფო უნივერსიტეტი მასპინძლობს ქართველოლოგიის საერთაშორისო კონფერენციას „სამხრეთ კავკასიური ცარცის წრე 2“. კონფერენციის ორგანიზატორები არიან: ილიას სახელმწიფო უნივერსიტეტი, მერილენდის უნივერსიტეტი (აშშ) და უნივერსიტეტი პარიზი 8 (საფრანგეთი). კონფერენცია დაფინანსებულია რუსთაველის ეროვნული სამეცნიერო ფონდის მიერ.
ქართველოლოგიის საერთაშორისო კონფერენცია „სამხრეთ კავკასიური ცარცის წრე“ 2016 წელს დაარსდა უცხოელი ქართველოლოგების ინიციატივით; ამავე წელს პარიზში გაიმართა პირველი კონფერენცია: „სამხრეთ კავკასიური ცარცის წრე 1“. 2018 წლის 2-11 სექტემბერს ილიას უნივერსიტეტის მხარდაჭერით ჩატარდა ამავე სახელწოდების საზაფხულო სკოლა, ხოლო 12-14 სექტემბერს კონფერენცია , რომლის მიზანია ქართველოლოგიური კვლევების ინტერნაციონალიზაცია, ქართველი და უცხოელი მკვლევრებისთვის ერთიანი სამუშაო პლატფორმის შექმნა, ქართველოლოგიისა და კავკასიოლოგიის, როგორც მნიშვნელოვანი საენათმეცნიერო დარგების, პოპულარიზაცია უცხოურ უნივერსიტეტებში.
ქართველ მეცნიერებთან ერთად კონფერენციაში მონაწილეობას იღებენ ამერიკისა და ევროპის უნივერსიტეტებში ქართველოლოგიურ პრობლემატიკაზე მომუშავე 15 მეცნიერი.
კონფერენციის პროგრამა იხილეთ თანდართული ფაილის სახით.

სემინარი: კავკასიის ბიომრავალფეროვნების კვლევა
2018-09-14 14:00
14 სექტემბერს, 14:00 საათზე, ილიას სახელმწიფო უნივერსიტეტის G106 აუდიტორიაში გაიმართება სემინარი თემაზე: „კავკასიის ბიომრავალფეროვნების კვლევა“.
პროექტში მონაწილეობენ პრეშოვის უნივერსიტეტის (სლოვაკეთი), ბუნების ისტორიის მუზეუმის (უნგრეთი), სამხრეთ ბოჰემიის უნივერსიტეტის (ჩეხეთი), ლოძის უნივერსიტეტის (პოლონეთი), აზერბაიჯანის მეცნიერებათა აკადემიისა (აზერბაიჯანი) და ილიას სახელმწიფო უნივერსიტეტის (საქართველო) მეცნიერები.
შეხვედრის ორგანიზატორები ისაუბრებენ ბიომრავალფეროვნების პრობლემებზე, თანამშრომლობის და პარტნიორობის შესაძლებლობებზე.
ბიომრავალფეროვნება, რომელიც ყველა ჩვენგანისათვის უდიდეს ღირებულებას წარმოადგენს ეკოსისტემური სერვისების (ეკონომიკური, კულტურული, ესთეტიკური, სამეცნიერო და საგანმანათლებლო) თვალსაზრისით, მძიმე ზემოქმედებას განიცდის, რაც მისი დაკარგვის სერიოზულ საფრთხეს ქმნის იმის გამო, რომ ბუნების დამცველები, გარემოსდაცვითი პოლიტიკის სფეროში მომუშავე სპეციალისტები და ადგილობრივი თემები არ თანამშრომლობენ. მეტიც, გარემოსდაცვითი განათლება ხშირად ფორმალური და არაეფექტურია. ამიტომ ბიომრავალფეროვნების ეფექტური კონსერვაციასა და გარემოს მენეჯმენტის შესახებ უფრო მეტი პროექტის განხორციელებაა საჭირო.
ვიშეგრადის ფოდნის მიერ დაფინანსებული საერთაშორისო პროექტის “V4 და აღმოსავლეთ პარტნიორობის თანამშრომლობა ბიომრავალფეროვნების კონსერვაციაში ადამიანის კეთილდღეობისათვის” მიზანია შეიქმნას ერთიანი ქსელი, რომელშიც გაერთიანებული იქნებიან ბიოლოგები, გარემოსდაცვითი და სხვა არასამთავრებო ორგანიზაციები, ადგილობრივი პოლიტიკის შემქმნელები (სამინისტროში დასაქმებული მოხელეები) და ადგილობრივი საზოგადოება, რომელიც ხელს შეუწყობს ბიომრავალფეროვნების დაცვის უკეთესი კონცეფციებისა და პრაქტიკის განხორციელებას, გარემოსდაცვითი ცნობიერების ამაღლებას, გარემოსდაცვითი რეგიონული სტრატეგიების გაუმჯობესებას კლიმატის ცვლილებებისა და მდგრადი განვითარების კონტექსტში.
დრო: 14 სექტემბერი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია (გ. წერეთლის ქ. №1)
დასწრება თავისუფალია.
2018

პირველკურსელების მიღების ცერემონია –Welcome Party 2018
2018-09-21 17:24
ილიაუნის პირველკურსელების მიღების ცერემონია 29 სექტემბერს, 18:00 საათზე, ვაკის პარკში გაიმართება.
ტრადიციულად, ღონისძიების მთავარ სცენაზე წელსაც დავაჯილდოებთ ერთიან ეროვნულ გამოცდებზე წარმატებულ პირველკურსელებს.
დაჯილდოების შემდეგ მთავარ სცენაზე გაიმართება კონცერტი.
კონცერტზე დაუკრავენ:
Badford Falls
Killages
Ziad Aliev-ის DJ სეტი
ღონისძიება ფეიერვერკით დასრულდება.
გილოცავთ სასწავლო წლის დაწყებას და გელოდებით!
დრო: 29 სექტემბერი, 18:00 საათი
ადგილმდებარეობა: ვაკის პარკი

კავკასიასა და ცენტრალურ აზიაში სეისმური ქსელის განვითარების პროექტის სამუშაო შეხვედრა
2018-09-25 09:00
25-27 სექტემბერს, 09:00 საათზე, სასტუმრო „თბილისი მერიოტში“ გაიმართება საერთაშორისო სამუშაო შეხვედრა პროექტისა, რომელიც ითვალისწინებს კავკასიასა და ცენტრალურ აზიაში სეისმური ქსელის განვითარებას. ვორკშოპის მიზანია ახალი რეგიონული პროექტის სამუშაო ვერსიის წარდგენა.
პროექტი, რომლის ლიდერი ქვეყანა საქართველოა, განხორციელდება ამერიკის შეერთებული შტატების ენერგიის დეპარტამენტის სეისმური თანამშრომლობის მიზნობრივი პროგრამის ფარგლებში. მას ორგანიზებას გაუწევს უკრაინასა და ყაზახეთში მეცნიერებისა და ტექნოლოგიის ცენტრები (STCU, ISTC). პროექტში მონაწილეობენ საქართველო, აზერბაიჯანი, სომხეთი, ყაზახეთი, უზბეკეთი, ყირგიზეთი, თურქმენეთი და ტაჯიკეთი.
დრო: 25-27 სექტემბერი, 09:00 საათი
ადგილმდებარეობა: სასტუმრო „თბილისი მერიოტი“ (რუსთაველის გამზ. N13)

საჯარო ლექცია „ლიტერატურა და რეპრესიები საბჭოთა საქართველოში“
2018-09-26 19:00
26 სექტემბერს,19:00 სთ-ზე, ილიას სახელმწიფო უნივერსიტეტის წიგნის სახლში „ლიგამუსი“ ჰაინრიჰ ბიოლის ფონდის სამხრეთ კავკასიის რეგიონული ბიურო და ილიას სახელმწიფო უნივერსიტეტის გენდერის კვლევის ცენტრი გიწვევთ საჯარო ლექციაზე „ლიტერატურა და რეპრესიები საბჭოთა საქართველოში“.
ლექციას გაუძღვება მწერალი, ივანე ჯავახიშვილის სახელობის თბილისის სახელმწიფო უნივერსიტეტის გენდერის კვლევის ინსტიტუტის მიწვეული პროფესორი თამთა მელაშვილი.
ქალთა ისტორიის კვლევის გამოცდილებასა და სირთულეებზე ისაუბრებენ მკვლევრები: ლანა მუშკუდიანი, ნინო ცქიფურიშვილი, ქეთი ხუციშვილი და თამარ ნოდარიშვილი.
საბჭოთა ტოტალიტარულ წარსულსა და 1930-იანი წლების რეპრესიებზე მსჯელობისას ნაკლები ყურადღება ეთმობა გენდერს, როგორც ისტორიული ანალიზის მნიშვნელოვან კატეგორიას. ქალთა მივიწყებული ბიოგრაფიების კვლევა სწორედ ამ დანაკლისის შევსების მცდელობაა სამი მნიშვნელოვანი ქალის – ლიდია გასვიანის, თინა გველესიანისა და მარიკა მიქელაძის – ბიოგრაფიების შექმნით.
დრო: 26 სექტემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კარლ ფრიდრიხ ლემან-ჰაუპტის საერთაშორისო სადოქტორო პროგრამის პრეზენტაცია
2018-09-27 15:00
27 სექტემბერს, 15:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტისა და გეორგ-აუგუსტის გიოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის – კარლ ფრიდრიხ ლემან-ჰაუპტის საერთაშორისო სადოქტორო პროგრამა – პრეზენტაცია გაიმართება.
პროგრამა დოქტორანტებს შესაძლებლობას აძლევს კოტუტელის პრინციპზე დაფუძნებული მოდელით დაიცვას სადოქტორო ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
პროგრამის დოქტორანტები სრულ დაფინანსებას იღებენ ფოლკსვაგენის ფონდისა და შოთა რუსთაველის ეროვნული სამეცნიერო ფონდისგან.
დრო: 27 სექტემბერი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
სამუშაო ენა: გერმანული და ქართული (უზრუნველყოფილი იქნება სინქრონული თარგმანი)
დასწრება თავისუფალია.

საჯარო ლექცია „რა არის ძალადობა?“
2018-10-02 15:00
2 ოქტომბერს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია „რა არის ძალადობა?“, რომელსაც გაუძღვებიან ექსპერტები – ნინო დარსაძე და ნანა მაისაშვილი (საქართველოს ჯანდაცვის საზოგადოებრივი ფონდი).
2018 წლის 1-ლ ივნისს დაიწყო ბავშვთა მიმართ ძალადობის სოციალური ნორმების ცვლილებისაკენ მიმართული საკომუნიკაციო კამპანია: „დაასრულე ძალადობა!“. კამპანიას ახორციელებს გაეროს ბავშვთა ფონდი ევროკავშირის მხარდაჭერით.
საქართველოს მოსახლეობის თითქმის ნახევარი დასაშვებად მიიჩნევს ბავშვთა მიმართ ძალადობას. მოსახლეობის 60% ფიქრობს, რომ ბავშვის აღზრდისას ძალადობრივი მეთოდების გამოყენება უფრო შედეგიანია, ვიდრე არაძალადობრივი მეთოდებისა. ზოგადად, მაღალია როგორც ბავშთა მიმართ ძალადობის, აგრეთვე ძალადობის მიმართ ტოლერანტობის დონე.
ბავშვთა მიმართ ძალადობის, აგრეთვე მის მიმართ ტოლერანტული დამოკიდებულების განმაპირობებელია არსებული სოციალური ნორმები.
კამპანიის „დაასრულე ძალადობა!“ მიზანი სწორედ ამ სოციალური ნორმების ცვლილებაა, რაც მიიღწევა საზოგადოების ჩართულობით და თემაზე დისკუსიის ინიცირებით, იმისათვის, რომ საზოგადოების კრიტიკულად განწყობილმა ნაწილმა გააცნობიეროს, რეალურად რას წარმოადგენს ბავშვთა მიმართ ძალადობა, რომ არ არსებობს ძალადობის მისაღები/მსუბუქი ფორმა და რომ რეაგირებაა საჭირო ბავშვთა მიმართ ძალადობის ყოველ ფაქტზე.
დრო: 2 ოქტომბერი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია ჩაის ცერემონიისა და იკებანას ხელოვნების შესახებ
2018-10-03 16:00
3 ოქტომბერს, 16:00 საათზე, ილიას სახელმწიფო უნივერსიტეტის E207 აუდიტორიაში ილიაუნის გ. წერეთლის აღმოსავლეთმცოდნეობის ინსტიტუტის იაპონიის ცენტრის ინიციატივით გაიმართება ჩაის ცერემონიისა და იკებანას ხელოვნების ცნობილი იაპონელი სპეციალისტის, ცუკამოტო მაკის საჯარო ლექცია ჩაის ცერემონიისა და იკებანას ხელოვნების შესახებ
ცუკამოტო მაკის დამთავრებული აქვს კიოტოში, დაიკაკუჯის ბუდისტურ ტაძართან არსებული საგას პროფესიული სკოლა, რომელიც იაპონიაში ჩაის ცერემონიისა და იკებანას ხელოვნების ერთ-ერთ საუკეთესო სასწავლებლად ითვლება. ლექციაზე საუბარი იქნება ურასენკესა (ჩაის ცერემონიის სამი მთავარი მიმდინარეობიდან ერთ-ერთი) და იკებანას ხელოვნებაში საგა-გორიუს მიმდინარეობის შესახებ.
მომხსენებელი ლექციის დროს მოამზადებს იკებანას ნიმუშებს და მსურველებს ჩართავს თაიგულების მომზადების პროცესში.
ლექციის ენა: იაპონური (თანმიმდევრული ქართული თარგმანით)
დრო: 3 ოქტომბერი, 16:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

საერთაშორისო კონფერენცია „ქართველთა კულტურული კვალი გერმანიაში“
2018-10-04 09:30
2018 წლის 4-5 ოქტომბერს ილიას სახელმწიფო უნივერსიტეტის წიგნის სახლში „ლიგამუსი“ გაიმართება ქართულ-გერმანული ურთიერთობების 200 წლისთავისადმი მიძღვნილი საერთაშორისო კონფერენცია: „ქართველთა კულტურული კვალი გერმანიაში“.
კონფერენციის მიზანია, შეაჯამოს და ქართველ და უცხოელ მეცნიერებს განსახილველად წარუდგინოს 2015-2018 წლებში ილიას სახელმწიფო უნივერსიტეტში განხორციელებული ამავე სახელწოდების კვლევითი პროექტის შედეგები (პროექტის ხელმძღვანელი – პროფ. ნ. დობორჯგინიძე).
პროექტი დაფინანსებულია რუსთაველის ეროვნული სამეცნიერო ფონდის მიერ. კონფერენციის თანაორგანიზატორია რეგენსბურგის აღმოსავლეთ და სამხრეთ ევროპის კვლევების ინსტიტუტი.
კონფერენციის სამუშაო ენები: გერმანული (გერმანულენოვან მოხსენებებს ექნება ქართული ანოტაციები), ინგლისური.
დრო: 4-5 ოქტომბერი
ადგილი: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
დეტალური ინფორმაცია კონფერენციის პროგრამისა და მომხსენებლების შესახებ იხ. ბმულზე: http://qakuna.iliauni.edu.ge/ka/conference

საჯარო ლექცია: „ღირებულებათა მეტამორფოზები და ეიზენშტეინის „კაპიტალი“
2018-10-04 19:00
4 ოქტომბერს, 19:00 საათზე, ილიას სახელმწიფო უნივერსიტეტის A101 აუდიტორიაში ელენა ვოგმანი წაიკითხავს საჯარო ლექციას თემაზე: „ღირებულებათა მეტამორფოზები და ეიზენშტეინის „კაპიტალი“.
ღონისძიების ორგანიზატორია გოეთეს ინსტიტუტი გამომცემლობა „საგასთან“ ერთად.
კარლ მარქსის „კაპიტალის“ ეიზენშტეინისეული ეკრანიზაცია, მიუხედავად იმისა, რომ ვერ განხორციელდა, დღემდე არ ასვენებს კინემატოგრაფისტებს, ისტორიკოსებსა და მწერლებს. მეტიც, მისი პირველი „მატერიალური“ გამოვლინება ათგვერდიანი ფრაგმენტია რეჟისორის სამუშაო ჩანაწერებიდან.
მომხსენებელი საუბრისას დაეყრდნობა „კაპიტალთან“ დაკავშირებულ ვრცელ საარქივო მასალას (500 გვერდამდე), რომელიც „დიალექტიკური მიდგომისა და სწავლის ნათელი ნიმუშია“, როგორც მას თავად ეიზენშტეინი უწოდებდა, ჩანახატებით, ამონარიდებით, დიაგრამებით სტატიების მონახაზებით, ნეგატივებით (ფილმიდან „ოქტომბერი“), შენიშვნებითა და თეორიული ნააზრევით, ასევე სხვადასხვა წყაროდან მოხმობილი ციტატებით და სხვ.
მომხსენებლის შესახებ
ელენე ვოგმანი (ბერლინი) არის ლიტერატურათმცოდნე, ავტორი და კურატორი კვლევით პროექტისა „რითმი და პროექცია“ (თავისუფალი უნივერსიტეტი, ბერლინი). მისი დისერტაცია „ეროტიკული ფიქრი. ეიზენშტეინის ექსცენტრული მეთოდი“ გამოსცა გამომცემლობა diaphanes-მა; მისი საკვლევი თემებია: ვიზუალური ფიქრი, რითმის ანთროპოლოგია, ეთნოგრაფია და დოკუმენტური პრაქტიკები; მარი რებეჩისა და ტილ გათმანთან ერთად კურირებდა გამოფენას „სერგეი ეიზენშტეინი: რითმის ანთროპოლოგია“ (Nomas Foundation, რომი); ელენე ვოგმანი ამჟამად მუშაობს მეორე წიგნზე ”Dance of Values. Eisenstein’s Capital Project”, რომელშიც ეიზენშტეინის პროექტის „კაპიტალი“ გამოუქვეყნებელ მასალას, გოეთეს მორფოლოგიის, ჯოისის ულისესა და მარქსის ღირებულების მეტამორფოზების ახლებურ ინტერპრეტაციებს იძლევა.
სამუშაო ენა: ინგლისური
დრო: 4 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ლიბერთი ბანკის საინფორმაციო შეხვედრა სტუდენტურ ვაკანსიებთან დაკავშირებით
2018-10-05 13:30 - 15:00
5 ოქტომბერს, პარასკევს, 13:30 საათზე, ილიას სახელმწიფო უნივერსიტეტის E207 აუდიტორიაში სტუდენტურ ვაკანსიებთან დაკავშირებით საინფორმაციო შეხვედრას გამართავს ერთ-ერთი მსხვილი დამსაქმებელი საქართველოში – ლიბერთი ბანკი.
ლიბერთი მუდმივად ხელს უწყობს სტუდენტების დასაქმებას თბილისსა და რეგიონებში. სწორედ ამ მიზნით ილიაუნის სტუდენტებს გთავაზობთ წინა ხაზის ვაკანსიებს და ანაზღაურებად სტაჟირებას შემდეგ პოზიციებზე:

მითერი
მოლარე-ოპერატორი
მოლარე
გაყიდვების მენეჯერი
კრედიტოფიცერი (სტაჟირება)

ვაკანსიების შესახებ დეტალურ ინფორმაციას გაეცანით აქ: https://goo.gl/DXXEPW
დაინტერესებული სტუდენტები ლიბერთის წარმომადგენლებთან შეხვედრაზე ამომწურავ ინფორმაციას მიიღებენ ბანკის შემოთავაზების შესახებ, მოისმენენ ტოპმენეჯმენტის წარმომადგენელთა მოხსენებებს და საშუალება ექნებათ, ადგილზე გააკეთონ განაცხადი ვაკანსიებზე.
შეხვედრა საინტერესო იქნება ბანკში დასაქმების მსურველი ნებისმიერი მიმართულების დამამთავრებელი კურსის სტუდენტებისა და კურსდამთავრებულებისთვის.
შეხვედრაზე დასასწრებად საჭიროა წინასწარი რეგისტრაცია.
დრო: 5 ოქტომბერი, 13:30 საათი
ადგილმდებარეობა: E207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი

საჯარო ლექცია „ნიკო მარი მოდერნიზმის კულტურის კონტექსტში“
2018-10-05 19:00
5 ოქტომბერს, 19:00 სააათზე, ილიას სახელმწიფო უნივერსიტეტის A101 აუდიტორიაში გაიმართება საჯარო ლექცია „ნიკო მარი მოდერნიზმის კულტურის კონტექსტში“.
ლექცია ორგანიზებულია გოეთეს ინსტიტუტის, გამომცემლობა „საგას“ და ილია სახელმწიფო უნივერსიტეტის სოციალური და კულტურის კვლევების ინსტიტუტის მიერ.
მომხსენებლები: ელენა ვოგმანი (ბერლინის თავისუფალი უნივერსიტეტი)
გიორგი მაისურაძე (ილიას სახელემწიფო უნივერსიტეტი)
სემინარზე ელენა ვოგმანი წარმოადგენს სანკტ-პეტერბურგში, ნიკო მარის არქივში, მოძიებულ დღემდე გამოუქვეყნებელ მასალებს მეცნიერის მიერ 1917-1918 წლებში ანისში ჩატარებული არქეოლოგიური ექსპედიციიდან. საუბარი იქნება ნიკო მარის მოძღვრებათა პარალელებზე მის თანამედროვე ევროპულ სამეცნიერო თეორიებთან.
სამუშაო ენა: ინგლისური
დრო: 5 ოქტომბერი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
